smcproject/ml-wiki-sentences huggingface dataset:
അവൾ സ്വയം അടിമയായി വിൽക്കുകയോ, വിട്ടുകൊടുക്കാൻ മോചനദ്രവ്യം ആവശ്യപ്പെടുന്ന ഒരു കാമുകന്റെ കയ്യിൽ പെടുകയോ ചെയ്തിരിക്കാം.
ഏതായാലും പ്രവാചകന് അവളെ പതിനഞ്ചു വെള്ളിനാണയങ്ങളും ഒന്നര ഹോമർ യവവും വിലയായി കൊടുത്തു വാങ്ങേണ്ടി വരുന്നു.
ഹോസെയാ ഭാര്യയെ വീട്ടിൽ കൊണ്ടു പോകുന്നെങ്കിലും ദിവസങ്ങളോളം അവളുമായുള്ള ശാരീരികബന്ധത്തിൽ നിന്ന് അദ്ദേഹം വിട്ടു നിൽക്കുന്നു.
ഇസ്രായേലിനെ ദൈവം ഒടുവിൽ എന്തു വിലകൊടുത്തും വീണ്ടെടുക്കുമെങ്കിലും ഏറെക്കാലം അതിന് രാജാവില്ലാതിരിക്കും എന്നതിനെയാണ് ഇതു സൂചിപ്പിച്ചത്.
ഒന്നു മുതൽ മൂന്നു വരെ ആദ്ധ്യായങ്ങളിലുള്ള ദാമ്പദ്യരൂപകത്തിന്റെ വിപുലീകരണമാണ് അവശേഷിക്കുന്ന 11 അദ്ധ്യായങ്ങളിൽ.
4 മുതൽ 10 വരെ അദ്ധ്യയങ്ങളിൽ ഉത്തര ഇസ്രായേൽ രാജ്യത്തെ തള്ളിക്കളയുന്നതിന്റെ കാരണങ്ങൾ വിശദീകരിച്ചുകൊണ്ടുള്ള ദൈവത്തിന്റെ അരുളപ്പാടുകൾ (oracles) ആണ്.
താൻ ഏറെ സ്നേഹിച്ച ഉത്തരരാജ്യത്തെ ഉപേക്ഷിക്കേണ്ടി വന്നതിനെക്കുറിച്ചുള്ള ദൈവത്തിന്റെ പരിതാപമാണ് പതിനൊന്നാം അദ്ധ്യായത്തിൽ.
അവരെ പൂർണ്ണമായും കൈവിടുകയില്ലെന്ന വാഗ്ദാനവും അതിലുണ്ട്.
പന്ത്രണ്ടാം അദ്ധ്യായത്തിൽ പ്രവാചകൻ ഇസ്രായേലിനോട് പശ്ചാത്താപിക്കാൻ ഇരക്കുന്നു.
പശ്ചത്തപിക്കാതിരുന്ന ആ രാജ്യത്തെ അസീറിയ നശിപ്പിക്കുമെന്ന പ്രവചനമാണ് 13-ആം അദ്ധ്യായത്തിൽ.
14-ആം അദ്ധ്യായത്തിൽ, ദൈവത്തോടു മാപ്പിരക്കാനും വിശ്വസ്തത പുലർത്താനും ഇസ്രായേലിനോടാവശ്യപ്പെടുന്ന പ്രവാചകൻ വീണ്ടെടുപ്പിന്റെ വാഗ്ദാനം ആവർത്തിക്കുന്നു.
പരസ്പരവിരുദ്ധമായ ഭാവങ്ങൾ നിറഞ്ഞ രചനയാണ് ഹോസിയായുടെ പുസ്തകം.
അതിരില്ലാത്ത ക്രോധത്തിന്റേയും തരളമായ ദയാപ്രേമങ്ങളുടേയും ഭാവങ്ങൾ ഇടവിട്ട് പ്രകടിപ്പിക്കുന്ന ദൈവത്തെയാണ് അതിൽ കാണാനാകുന്നത്.
"വിരുദ്ധവികാരങ്ങളുടെ മത്സരത്തിൽ വലിഞ്ഞുകീറുന്ന ദൈവഹൃദയത്തിന്റെ ചിത്രം" എന്ന് ഈ രചന  വിശേഷിപ്പിക്കപ്പെട്ടിട്ടുണ്ട്.
പ്രതികാരത്തിനു വേണ്ടി ദാഹിക്കുന്ന ദൈവനീതിയും ക്ഷമക്കായി നിലവിളിക്കുന്ന ദൈവകോപവുമാണ് അതിലെ വിരുദ്ധഭാവങ്ങൾ.
ബൈബിൾ പണ്ഡിതനായ മൈക്കൽ ഡി. കൂഗൻ, ഹോസെയായുടെ പുസ്തകത്തെ അതിലെ ദാമ്പദ്യരൂപകത്തിന്റെ അടിസ്ഥാനത്തിൽ ഒരു പ്രത്യേക സാഹിത്യജനുസ്സിൽ പെടുത്തിയിട്ടുണ്ട്.
ദൈവം ഇസ്രായേലിൽ അവിശ്വസ്തത ആരോപിക്കുന്ന ഈ കൃതി "ഉടമ്പടിവ്യവഹാരം" (covenant lawsuit) എന്ന ജനുസ്സിൽ പെടുന്നതായി അദ്ദേഹം കരുതി.
ഹോസിയായുടെ പുസ്തകത്തിൽ ചിത്രീകരിക്കപ്പെട്ടിരിക്കുന്ന ദാമ്പദ്യം ദൈവവും ഇസ്രായേലുമായുള്ള ബന്ധത്തിന്റെ പ്രതീകാത്മകചിത്രമാണെന്ന കാര്യത്തിൽ മിക്കവാറും പണ്ഡിതന്മാർ യോജിക്കുന്നുണ്ടെങ്കിലും ആ രൂപകം, പ്രത്യേകിച്ച് സ്ത്രീപക്ഷവായനയിൽ, ആധുനിക സംവേദനത്തെ ക്ഷോഭിപ്പിച്ചിട്ടുണ്ട്.
രണ്ടാം അദ്ധ്യായത്തിൽ പ്രത്യക്ഷപ്പെടുന്ന പ്രവാചകപത്നി ഗോമേർ, സ്ത്രീവർഗ്ഗത്തിന്റേയും വിവാഹബന്ധത്തിൽ അവർക്കുള്ള പങ്കിന്റേയും  പ്രതികൂലചിത്രമാണെന്നു വാദിക്കപ്പെട്ടിട്ടുണ്ട്.
“അവളെ ഞാൻ തുണിയുരിച്ച് പിറന്ന ദിനത്തിലെന്ന പോലെ നഗ്നയാക്കും.
വേശ്യലോകത്തിന്റെ സന്തതികളായ അവളുടെ മക്കളോട് ഞാൻ കരുണകാട്ടുകയില്ല" (2:3-4) എന്നും മറ്റുമുള്ള വാക്യങ്ങൾ ഈ പശ്ചാത്തലത്തിൽ പ്രത്യേകം ശ്രദ്ധിക്കപ്പെട്ടിട്ടുണ്ട്.  വിവാഹബന്ധത്തേയും അതിൽ സ്ത്രീക്കുള്ള പങ്കിനേയും കുറിച്ച്, 'ഹോസിയാ'-യുടെ പുരുഷനായ എഴുത്തുകാരൻ, ബഹുഭൂരിപക്ഷം പുരുഷന്മാരായ അക്കാലത്തെ വായനക്കാരുമായി പങ്കുവച്ചിരുന്ന ധാരണകളാണ് ഈ ഈ രൂപകത്തിൽ പ്രതിഫലിച്ചു കാണുന്നതെന്ന് ബൈബിൾ പണ്ഡിതനായ എഹൂദ് ബെൻ സ്വി അഭിപ്രായപ്പെടുന്നു. വിവാഹബന്ധത്തിൽ ഭാര്യയുടെ മേലുള്ള ഭർത്താവിന്റെ സമ്പൂർണ്ണമേധാവിത്വം അംഗീകരിച്ചിരുന്ന ഒരു സമൂഹത്തെ ലക്ഷ്യമാക്കിയാണ് 'ഹോസിയാ' എഴുതിയത്.  സ്ത്രീപക്ഷ ബൈബിൾ പണ്ഡിതയായ ട്രിസ്റ്റാൻ ജെ. കോണലിയും ഈ അഭിപ്രായത്തെ അംഗീകരിച്ചിട്ടുണ്ട്. യഹോവയും ഇസ്രായേലും തമ്മിലുള്ള ബന്ധത്തിന്റെ അസന്തുലിത സ്വഭാവം അക്കാലത്തെ ദാമ്പദ്യസങ്കല്പങ്ങളുമായി ചേർന്നു പോകുന്നതായിരുന്നെന്നും അവർ ചൂണ്ടിക്കാട്ടുന്നു. അവലംബം 1 2 3 ഹോസിയായുടെ പുസ്തകം, ഓക്സ്ഫോർഡ് ബൈബിൾ സഹായി (പുറങ്ങൾ 290-92) ↑ 1 രാജാക്കന്മാർ 12:26-30; ഹോസിയായുടെ പുസ്തകം 8:4-6 ↑ 1 രാജാക്കന്മാർ 21; 2 രാജാക്കന്മാർ 9:21-35) ↑ ഹോസിയായുടെ പുസ്തകം 3:2 ↑ Coogan, Michael David Coogan, A Brief Introduction to the Old Testament: The Hebrew Bible in Its Context (New York: Oxford University Press, 2009), 265. ↑ Ben Zvi, Ehud. 2004. "
Observations on the marital metaphor of YHWH and Israel in its ancient Israelite context: general considerations and particular images in Hosea 1.2.
" Journal for the Study of the Old Testament 28, no. 3: 363-384. ↑ Connolly, Tristanne J. 1998. "
Metaphor and Abuse in Hosea.
" Feminist Theology no. 18: 58. ↑ Connolly, Tristanne J. 1998. "
" Feminist Theology no. 18: 60.
സുന്ദരിമാരെ സൂക്ഷിക്കുക
1995ൽ കെ. നാരായണൻ സംവിധാനം ചെയ്ത മലയാളസിനിമയാണ് സുന്ദരിമാരെ സൂക്ഷിക്കുക .
ദേവൻ , ശാരി എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
അഭിനേതാക്കൾ ദേവൻ ശാരി എം.ജി. സോമൻ കെ.പി. ഉമ്മർ രോഹിണി ശാന്തകുമാരി രാധ രവി അവലംബം പുറമെനിന്നുള്ള കണ്ണികൾ സുന്ദരിമാരെ സൂക്ഷിക്കുക ഇന്റർനെറ്റ് മൂവി ഡാറ്റാബേസിൽ
സുന്ദരി നന്നിന്ദരിലോ
ത്യാഗരാജസ്വാമികൾ ബേഗഡരാഗത്തിൽ ചിട്ടപ്പെടുത്തിയ ഒരു കൃതിയാണ് സുന്ദരി നന്നിന്ദരിലോ .
സുന്ദരി നന്നിന്ദരിലോ ജൂചി ബ്രോവവമ്മ ത്രിപുര (സു) അനുപല്ലവി
സന്ദഡിയനി ഇന്ദു മുഖി ജാലമു വദ്ദമ്മ ത്രിപുര (സു) ചരണം 1
ബാലേ പാലിത സുര ജാലേ ഗമന ജിത മരാലേ സ്വകൃതാഖില ലീലേ തിലകാങ്കിത ഫാലേ നീ ഭക്തിയു മേലേ നീ ദയ രാദേലേ തല്ലി ത്രിപുര (സു) ചരണം 2
വാണി വിനുതേ ശുക പാണി വര ശേഷ വേണി ലലിതേ കല്യാണി സാംബ ശിവുനി രാണി മാധുര്യ വാണി നമ്മിതി പൂബോണി തല്ലി ത്രിപുര (സു) ചരണം 3
വാരീശ സ്തുത ഗംഭീരേ ആദി പുര വിഹാരി ദീന ജനാധാരി നഗ രാജ കുമാരി ദുഷ്കർമ വിദാരി ത്യാഗരാജു കോരിയുന്ന ത്രിപുര (സു) കുറിപ്പുകൾ
ത്യാഗരാജസ്വാമികളുടെ തിരുവൊട്ടിയൂർ പഞ്ചരത്നങ്ങളിൽ ഒന്നാണ് ഈ കൃതി.
സുന്ദരികളും സുന്ദരന്മാരും ഇംഗ്ലീഷ് വിലാസം https://ml.wikipedia.org/wiki/Sundarikalum_Sundaranmarum
പി.സി. കുട്ടിക്കൃഷ്ണൻ (ഉറൂബ്) രചിച്ച നോവലാണ് സുന്ദരികളും സുന്ദരന്മാരും .
1960ൽ നോവലിനുള്ള കേന്ദ്ര സാഹിത്യ അക്കാദമി പുരസ്കാരം ഈ കൃതിയ്ക്ക് ലഭിച്ചു.
1954ൽ മാതൃഭൂമി വാരികയിലാണ് ആദ്യമായി പ്രസിദ്ധീകരിച്ചത്.
പിന്നീട് സുശീല മിശ്ര ഈ കൃതിയെ ഇംഗ്ലീഷിലേക്ക് പരിഭാഷപ്പെടുത്തുകയുണ്ടായി.
മലബാർ കലാപം നടന്നതിനു ശേഷമുള്ള കാലഘട്ടത്തിലെ മൂന്ന് തലമുറകളിലെ കഥാപാത്രങ്ങളെക്കുറിച്ചാണ് ഈ നോവലിൽ പറയുന്നത്.
കുടുംബ അന്തരീക്ഷത്തിന്റെ ഉള്ളിൽ അടങ്ങുന്ന കാര്യങ്ങളെ "സുന്ദരികളും സുന്ദരന്മാരും "തുറന്നു കാണിക്കുന്നു.
സംഘർഷ ഭരിതമായ ഒരു കാലഘട്ടത്തിന്റെ നേര്ച്ചിത്രം നോവലിൽ കാണുന്നതാണ്.
നോവലിൽ ഒട്ടേറെ ചരിത്ര സംഭവങ്ങൾ കടന്നു വരുന്നു -ഖിലഫത്ത് പ്രസ്ഥാനം,2-ആം ലോക മഹായുദ്ധം, സ്വാതന്ത്ര്യ സമരം എന്നിവ എല്ലാം നോവലിന്റെ പശ്ചാത്തലമായി കടന്നു വരുന്നു.
എന്ന് കരുതി ഇത് ഒരു ചരിത്ര നോവലായി കരുതി കൂടാ.
ഒട്ടനവധി ചെറുതും വലുതും ആയ കഥാപാത്രങ്ങളിലൂടെ ആണ് നോവൽ മുന്നോട്ടു നീങ്ങുന്നത്.
സുന്ദരിക്കണ്ടൽ
മാൽവേസിയ കുടുംബത്തിൽ പെട്ട ഒരു കണ്ടൽ ചെയിയാണ് സുന്ദരിക്കണ്ടൽ .
ഇതിന്റെ ശാസ്ത്രനാമം ഹെരിറ്റേറിയ ഫോംസ് എന്നാണ്.
സുന്ദർ, സുന്ദ്രി, ജെക്കനാസോ എന്നീ പ്രാദേശിക നാമങ്ങളിലും അറിയപ്പെടുന്നു.
ഇന്ത്യാ-ബംഗ്ലാദേശേ് പ്രദേശത്തായി വ്യാപിച്ച് കിടക്കുന്ന സുന്ദർബനിലെ പ്രധാന കണ്ടൽ ഇനമാണിത്.
സുന്ദർബന്റെ 70% ഈ സസ്യത്താൽ നിറഞ്ഞതാണ് .
മരത്തടിക്കായി പ്രയോജനപ്പെടുത്തുന്ന ഒരു പ്രധാന വൃക്ഷമാണിത്.
അമിതമായി വെട്ടിയെടുക്കുന്നത് മൂലവും ഗംഗാതടത്തിലെ ഒഴുക്കിന്റെ മാറ്റം, ഉപ്പ് കയറ്റം, തീരദേശ നിർമ്മാണങ്ങൾ എന്നിവ മൂലവും ഇവ വംശനാശത്തെ നേരിടുന്നു.
ഇന്റർനാഷണൽ യൂണിയൻ ഫോർ ദ കൺസർവേഷൻ ഓഫ് നേച്ചർ ആ‍ൻഡ് നാച്ചുറൽ റിസോഴ്‌സ് ഈ സസ്യ ഇനത്തിനെ വംശനാശം നേരിടുന്നവയുടെ പട്ടികയിൽ ഉൾപ്പെടുത്തിയിട്ടുണ്ട്.
സുന്ദരിക്കണ്ടൽ പൂങ്കുല വിവരണം
15 മുതൽ 25 മീറ്റർ വരെ (49 മുതൽ 82 വരെ അടി) ഉയരത്തിൽ വളരുന്ന ഇടത്തരം വലിപ്പമുള്ള വൃക്ഷമാണ് സുന്ദരിക്കണ്ടൽ.
വേരുകൾ ആഴം കുറഞ്ഞതും, പടരുന്നതും ശ്വസനവേരുകളെ സൃഷ്ടിക്കുന്നവയുമാണ്.
തടിയിൽ നിന്നും താങ്ങുവേരുകൾ വളരുന്നു.
ലംബമായി വിണ്ട് കാണപ്പെടുന്ന പുറംതൊലി ചാരനിറമാണ്.
2 മീറ്റർ (6 അടി 7 ഇഞ്ച്) നീളമുള്ള മരങ്ങൾ കാണാറുണ്ട്.
എന്നാൽ ഈ മരങ്ങൾ തടിയ്ക്കായി വൻതോതിൽ മുറിച്ച് മാറ്റപ്പെടുന്നു.
തായ്‌ത്തടി കുറച്ച് വലിയ ശാഖകളായി പിരിഞ്ഞിരിക്കുന്നു.
ഇലകൾ അണ്ഡാകൃതിയായതും തണ്ടുകളുടെ അറ്റത്ത് ധാരാളമായി കൂടിയിരിക്കുകയും ചെയ്യുന്നു.
പിങ്ക് അല്ലെങ്കിൽ ഓറഞ്ച് മണിയുടെ ആകൃതിയിലുള്ള പൂക്കൾക്ക് ഓരോന്നിനും ശരാശരി 5 മി.മീ (0.2 ഇഞ്ച്) ആണ്നീളം.
പൂക്കൾ കുലകളായി രൂപംകൊള്ളുന്നു, ഓരോ കുലയിലും ആൺപൂക്കളും പെൺപൂക്കളും കാണപ്പെടുന്നു.
5 സെ.
മി നീളവും (2 ഇഞ്ച്) 3.8 സെന്റീമീറ്റർ (1.5 ഇഞ്ച്) വീതിയുമുള്ള കായ്കൾ കാണപ്പെടുന്നു.
കായ്കൾ ജൂൺ മുതൽ ഓഗസ്റ്റ് വരെയുള്ള മാസങ്ങളിൽ പാകമാകുകയും മുളയ്ക്കകയും ചെയ്യുന്നു.
സുന്ദരി മരം ആവാസവും വിതരണവും
സുന്ദരിക്കണ്ടലുകൾ ഇന്തോ-പസഫിക് തീരത്തായുള്ള പ്രദേശങ്ങളിലാണുള്ളത്, ഇന്ത്യയുടെ കിഴക്കൻ തീരങ്ങളിൽ നിന്ന് ബംഗ്ലാദേശ്, മലേഷ്യ വഴി മ്യാൻമർ, തായ്‌ലൻഡ് എന്നീ രാജ്യങ്ങളിലൂടെ വ്യാപിക്കുന്നു.
മറ്റു സസ്യജന്യങ്ങളുമായി താരതമ്യം ചെയ്യുമ്പോൾ, കുറഞ്ഞ ഉപ്പുവെള്ളമുള്ള പ്രദേശങ്ങളിലും, വേലിയേറ്റത്തിൽ മാത്രം നനയ്ക്കപ്പെടുന്ന വരണ്ടമണ്ണിലും വളരുന്നു.
ചെളിമണ്ണിൽ തഴച്ച് വളരുന്ന പ്രധാന കണ്ടൽ സസ്യമാണിത്.
എക്കലടിഞ്ഞ് രൂപം കൊള്ളുന്ന മൺദ്വീപുകളുടെ താഴ്ന്ന ഭാഗങ്ങളിൽ വളരുന്നു.
സുന്ദർബൻസ് മേഖലയയ്ക്ക് ആ പേര് ലഭിച്ചത് ഈ സസ്യത്തിന്റെ വർദ്ധിച്ച സാന്നിദ്ധ്യം മൂലമാണ്.
സുന്ദരിക്ക് പൊട്ടു കുത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭിത്തിയിലോ ബോർഡിലോ ഒരു സുന്ദരിയുടെ പൂർണ്ണകായ ചിത്രമുള്ള കലണ്ടർ തൂക്കുക.
കളിക്കാർക്ക് 1, 2 എന്നിങ്ങനെ നമ്പർ കൊടുത്ത് ക്യൂ നിർത്തുക.
കലണ്ടർ തൂക്കിയ സ്ഥലത്തു നിന്ന് ഒരു നിശ്ചിത അകലത്തിൽ കളിക്കാരനെ മാറ്റി നിർത്തി കണ്ണ് കറുത്ത തുണികൊണ്ട് കെട്ടുക.
സ്റ്റിക്കർ പൊട്ട് ഒരു കൈയിൽ കൊടുക്കുക.
മറ്റേ കൈ പിന്നിലേയ്ക്ക് സ്വയം മടക്കി വയ്ക്കുാൻ പറയാം (ബോർഡ്, ഭിത്തി, കലണ്ടർ എന്നിവ തപ്പിനോക്കി ഏകദേശ രൂപം ലഭിക്കാതിരിക്കാനാണിത്)  വേണമെങ്കിൽ ഒന്നു വട്ടം കറക്കി ദിശ മാറ്റാനും ശ്രമിക്കാം.
ബാക്കിയുള്ള കളിക്കാർ കൈകൊട്ടി പ്രോത്സാഹനം നൽകട്ടെ.
വൺ ടച്ച് മാത്രമേ പാടുള്ളൂ എന്ന നിർദ്ദേശം വയ്കാം.
(അല്ലെങ്കിൽ കലണ്ടർ തപ്പി നോക്കി ഏകദേശ സ്ഥലം കണ്ടുപിടിക്കാൻ സാധ്യതയുണ്ട്) ഒരു പ്രാവശ്യം ഒട്ടിച്ചാൽ പിന്നീട് ഇളക്കാൻ അനുവദിക്കാതിരിക്കാം.
യഥാർത്ഥ പൊട്ടിന്റെ സ്ഥാനത്തോ  ഏകദേശം അടുത്തോ പൊട്ട് ഒട്ടിക്കുന്ന കളിക്കാരുടെ നമ്പർ വട്ടം വരച്ച് അടയാളപ്പെടുത്താം.
അതിൽ ഏറ്റവും കൃത്യമായി പൊട്ട് ഒട്ടിച്ചയാൾ വിജയിയാകും.
സുന്ദർ നഗർ
ഹിമാചൽ പ്രദേശിലെ മണ്ഡി ജില്ലയിലുള്ള ഒരു മുൻസിപ്പൽ ടൗൺ ആണ് സുന്ദർ നഗർ .
ഹിമാലയത്തിന്റെ മടിത്തട്ടിൽ,  സമുദ്രനിരപ്പിൽ നിന്നും 800 മീറ്റർ ഉയരത്തിലായാണ് ഈ നഗരം സ്ഥിതി ചെയ്യുന്നത് .
രാജഭരണകാലത്ത് സുന്ദർ നഗർ, സുകേത് എന്ന നാട്ടുരാജ്യം ആയിരുന്നു .
ചണ്ടീഗഡ് - മനാലി ദേശീയപാതയിലൂടെ ചണ്ടീഗഡിൽ നിന്നും 170 കിലോമീറ്റർ സഞ്ചരിച്ചാൽ സുന്ദർ നഗറിലെത്താം.
ഷിംല - 135 കി.
മീ, മനാലി - 126 കി.
മീ , ധരംശാല -170 കി.
മീ, കുളു -84 കി.
മീ, ഡൽഹി - 416 കി.
മീ എന്നിങ്ങനെയാണ് പ്രധാന സ്ഥലങ്ങളിലെ നിന്നും ഇവിടേക്കുള്ള ദൂരവ്യത്യാസം.
ഏറ്റവുമുടുത്ത റെയിൽവെ സ്റ്റേഷൻ പത്താൻകോട്ടിലും വിമാനത്താവളം കുളുവിലുമാണ് സ്ഥിതി ചെയ്യുന്നത് .
നഗരഹൃദയത്തിലായി 7 കി.
മീ വിസ്തൃതിയുള്ള ഒരു തടാകവുമുണ്ട്.
2001 ലെ സെൻസസ് പ്രകാരം 24,000 ആണ് ഇവിടുത്തെ ജനസംഖ്യ .
അവലംബം തുടർവായനയ്ക്ക് Hutchinson, J. J. PH Vogel (1933).
Chapter VIII   Suket State, pp. 340–372.
History of Mandi
സുന്ദരി ഗാർഡൻസ്
ചാർളി ഡേവിസ് രചനയും സംവിധാനവും നിർവ്വഹിക്കുകയും അദ്ദേഹത്തിന്റെ അലൻസ് മീഡിയയുടെ ബാനറിൽ സലിം അഹമ്മദ് നിർമ്മിക്കുകയും ചെയ്ത 2022 ലെ ഇന്ത്യൻ മലയാളം-ഭാഷാ റൊമാന്റിക് ചിത്രമാണ് സുന്ദരി ഗാർഡൻസ് .
അപർണ ബാലമുരളിയും നീരജ് മാധവുമാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
സ്വരൂപ് ഫിലിപ്പ് ഛായാഗ്രഹണവും സജിത് ഉണ്ണികൃഷ്ണൻ എഡിറ്റിംഗും നിർവ്വഹിച്ചിരിക്കുന്ന ചിത്രത്തിന്റെ സംഗീതം അൽഫോൺസ് ജോസഫാണ് .
ചിത്രം 2022 സെപ്റ്റംബർ 2-ന് സോണിലിവിൽ നേരിട്ട് പ്രീമിയർ ചെയ്തു.
അഭിനേതാക്കൾ സുന്ദരി സാറാ മാത്യൂസ് എന്ന സുമ- അപർണ ബാലമുരളി വിക്ടർ പോൾ - നീരജ് മാധവ് കർണൻ രാഘവ് - ജൂഡ് ആന്റണി ജോസഫ് ലേഖ കുര്യൻ - ലക്ഷ്മി മേനോൻ ഡോ.മഹി - ബിനു പപ്പു പോൾ - വിജയരാഘവൻ അന്നമ്മച്ചി - സ്മിനു സിജോ രാരിച്ചൻ - കണ്ണൻ സാഗർ സലാം - ബാബു ജോസ് കാന്തൻ - ആദിഷ് പ്രവീൺ ജാസ്മിൻ - ഗൗരി അലീന - ശ്രുതി സുരേഷ് ഉണ്ണി - ശിവ ഹരിഹരൻ സഞ്ജു - സഞ്ജു സാനിച്ചൻ എലിസബത്ത് - അനഘ മരിയ വർഗീസ് എ.കെ അവറാൻ - പി.ശിവദാസ് സാറാമ്മ - ലാലി പി.എം ജോയി - എം.സജിഷ് ആൻസി - ആർജെ രേണു അജിത് - അരുൺ ചെറുകാവിൽ ദേവദത്തൻ - രാജീവ് രഞ്ജി - സിയാദ് ഷാജഹാൻ അക്ഷയ് - ജെയ്ഡൻ ജോൺസൺ നിർമ്മാണം
പാലാ, ഈരാറ്റുപേട്ട, വാഗമൺ, കാഞ്ഞിരപ്പള്ളി, മണിമല എന്നിവിടങ്ങളിലായിരുന്നു ചിത്രീകരണം.
അൽഫോൺസ് ജോസഫാണ് ചിത്രത്തിന്റെ സൗണ്ട് ട്രാക്ക് ഒരുക്കിയത്.
ജോ പോൾ ആണ് വരികൾ എഴുതിയിരിക്കുന്നത്.
സോണി മ്യൂസിക് ആണ് ഓഡിയോ അവകാശം വാങ്ങിയത്.
അവലംബം ബാഹ്യ ലിങ്കുകൾ സുന്ദരി ഗാർഡൻസ് ഇന്റർനെറ്റ് മൂവി ഡാറ്റാബേസിൽ
സുന്ദരി മോഹൻദാസ് ഇംഗ്ലീഷ് വിലാസം https://ml.wikipedia.org/wiki/Sundari_Mohan_Das
കൽക്കത്ത നാഷണൽ മെഡിക്കൽ കോളേജ് സ്ഥാപകനാണ് സുന്ദരി മോഹൻദാസ് .
1857 ഡിസംബർ 17 ന് അദ്ദേഹം സിൽഹെട്ടിൽ ജനിച്ചു.
കൽക്കത്ത മെഡിക്കൽ കോളേജിൽ നിന്ന് എം.ഡി. ബിരുദവും കരസ്ഥമാക്കിയ അദ്ദേഹം മുൻപ് നാഷണൽ മെഡിക്കൽ ഇൻസ്റ്റിറ്റ്യൂട്ടിന്റെയും കൊൽക്കത്ത ചിറ്റരഞ്ജൻ ഹോസ്പിറ്റൽ പ്രിൻസിപ്പളും, എമറേറ്റ്സും ആയിരുന്നു.
ഇന്ത്യൻ മെഡിക്കൽ അസോസിയേഷൻ പ്രസിഡന്റ്, ബംഗാൾ ബ്രാഞ്ച്; സ്റ്റാൻഡിംഗ് ഹെൽത്ത് കമ്മിറ്റി ചെയർമാൻ; കൊൽക്കത്ത കോർപ്പറേഷൻ; നഴ്സിംഗ് ആൻഡ് മാൻഡേറ്ററി എക്സാമിനേഷൻ ബോർഡ് ചെയർമാൻ ; ബംഗാൾ ഈഡൻ ....
കമ്മറ്റി നഴ്സിംഗ് കൗൺസിലിന്റെ ചെയർമാൻ ; യൂണിവേഴ്സൽ ഡ്രഗ് ഹൗസ് പ്രൈവറ്റ് ലിമിറ്റഡ് ബോർഡ് ഓഫ് ഡയറക്ടർ, ചെയർമാൻ എന്നിവയുമായിരുന്നു.
1956 ജനുവരി 15 ന് കൊൽക്കത്ത നാഷണൽ മെഡിക്കൽ കോളജിൽ ഡോ.സുന്ദരി മോഹൻദാസിന്റെ  ഒരു വെണ്ണക്കൽ പ്രതിമ പശ്ചിമ ബംഗാൾ മുഖ്യമന്ത്രി ബിഥാൻ ചന്ദ്ര റോയ് ഉദ്ഘാടനം ചെയ്തിരുന്നു.
ഇപ്പോൾ ബംഗ്ലാദേശിലെ സിൽഹെട്ട് ജില്ലയിലുള്ള ദിഗ്ലി ഗ്രാമത്തിലാണ് ഡോ. സുന്ദരിമോഹൻ ദാസിന്റെ പിതൃപരമ്പര .
1857 ഡിസംബർ 17 ന് അദ്ദേഹം സിൽഹട്ടിൽ ജനിച്ചു.
ബ്രിട്ടിഷ് റൂളിനെതിരായ സ്വാതന്ത്ര്യത്തിന്റെ ആദ്യ യുദ്ധം - ശിപായി ലഹള - ഇന്ത്യയുടെ തല ഉയർത്തിക്കൊണ്ടിരുന്ന കാലം.
സിൽഹെട്ട് ജില്ലയുടെ കിഴക്കൻ അതിർത്തിയിൽ ലറ്റൂ എന്ന ഗ്രാമത്തിലാണ് കലാപം നടന്നത്.
സിൽഹെട്ട് ജില്ലയുടെ കിഴക്കേ അതിരിലുള്ള ഒരു ഗ്രാമവും പിന്നീട് ബ്രിട്ടീഷ് അധീനതയിലായിരുന്നു.
ലറ്റൂവിൽ കലാപത്തെക്കുറിച്ചുള്ള വാർത്തകൾ ലഭിച്ചപ്പോൾ, സിൽഹെട്ട് പട്ടണത്തിൽ നിന്നും ബോട്ടിൽ  അനേകം കുടുംബങ്ങളെ അവിടെനിന്നും ഒഴിപ്പിക്കാൻ ശ്രമം ആരംഭിച്ചു.
ആറാം മാസം ഗർഭിണിയായ സുന്ദരിമോഹന്റെ അമ്മയും ഉണ്ടായിരുന്നു.
കലാപസമയത്ത് ആ ബോട്ടിൽ സുന്ദരിമോഹൻ ജനിച്ചു.
നവജാതശിശു വളരെ സുന്ദരമായിരുന്നതു കാരണം കുട്ടി ദീർഘനാളിൽ ജീവിക്കുമോ എന്ന് സംശയിച്ച് കുഞ്ഞിനെ ഒരു പരുത്തി കൊട്ടയിൽ വെച്ചിരിക്കുകയായിരുന്നു.
അച്ഛൻ സ്വരൂപ് ചന്ദ്ര ദാസ് (ദിവാൻ സ്വരൂപ് ചന്ദൻ എന്നും അറിയപ്പെടുന്നു) അക്കാലത്ത് ഡാക്ക കമ്മീഷണറിനു കീഴിലുള്ള സിൽഹെട്ട് കളക്ടറേറ്റിലെ ദിവാൻ ആയി സേവിച്ചു.
പിന്നീട് സ്വരൂപ് ചന്ദ്രനെ സ്ഥാനകയറ്റം ലഭിക്കുകയും കൽക്കട്ടയിൽ ഹെഡ് ദിവാൻ സ്ഥാനത്തേക്ക് മാറ്റുകയും ചെയ്തു.
ഗബീന്ദാപുർ, സുതാനോറ്റ് എന്നിവ ആ കാലഘട്ടത്തിൽ ഈസ്റ്റ് ഇന്ത്യാ കമ്പനിയ്ക്ക് കീഴിൽ ആയിരുന്നു.
സിൽഹട്ടിൽ സുന്ദരിമോഹൻ സ്കൂൾ വിദ്യാഭ്യാസം ആരംഭിച്ചു.
റൈസ് മെമ്മോറിയൽ സ്കൂൾ ഓഫ് സിൽഹട്ടിൽ നിന്നും (പിന്നീട് സിൽഹെട്ട് ഗവൺമെന്റ് പൈലറ്റ് ഹൈസ്കൂൾ എന്ന് പുനർനാമകരണം ചെയ്തു) പ്രവേശനപരീക്ഷ വിജയിച്ചു.
പരീക്ഷ പാസായശേഷം സുന്ദരിമോഹൻ തന്റെ തുടർ പഠനങ്ങളെ പ്രോസിക്യൂട്ട് ചെയ്യാനായി കൽക്കത്ത (ആധുനിക കൊൽക്കത്ത ) യിൽ എത്തി.
പ്രസിഡൻസി കോളേജിൽ നിന്ന് എഫ്.എ.യും കൊൽക്കത്ത മെഡിക്കൽ കോളേജിൽ നിന്ന് എം.ബി. ബിരുദം എടുത്തു.
കൽക്കത്ത മെഡിക്കൽ കോളേജിലെ ഏറ്റവും താഴ്ന്ന സ്കൂൾ ഘട്ടം മുതൽ മുകളിലെ സ്റ്റേജ് വരെ സ്കോളർഷിപ്പ് നേടി.
വിദ്യാർത്ഥിയുടെ ജീവിതവും പൊതുജനങ്ങളും
മെഡിക്കൽ ​​കോളേജിലെ വിദ്യാർത്ഥി ആയിരുന്ന കാലത്ത് ചൈത്ര മേളയിൽ അംഗമായി.
പിന്നീട് ഹിന്ദു അല്ലെങ്കിൽ ദേശീയ മേള എന്ന പേരിലാണ് ഇത് അറിയപ്പെട്ടത്.
ശാരീരിക പരിശീലനത്തിനായി ഇന്ത്യൻ ഒളിംപിക് സ്ഥാപിക്കപ്പെട്ടു.
പല സുഹൃത്തുക്കളും അവരുടെ കാഴ്ചപ്പാടുകളും
സിൽഹട്ടിൽ നിന്നുള്ള ദേശീയ നേതാവ് ബിപിൻ ചന്ദ്രപാൽ , കവിയായ ആനന്ദചന്ദ്ര മിത്ര , സുന്ദരിമോഹൻ ദാസ് എന്നിവരും നല്ല സുഹൃത്തുക്കളായിരുന്നു..
ശിവനാഥ് ശാസ്ത്രിയുടെ സ്വാധീനത്തിൻ കീഴിൽ നാലു പേരും ബ്രഹ്മോസ് ആയിത്തീർന്നു.
1876 ​​വരെ ഈ നാലു സുഹൃത്തുക്കളും അവരുടെ സ്വന്തം രക്തത്തോടൊപ്പം ഒപ്പുവയ്ക്കാൻ ചില വാഗ്ദാനങ്ങൾ പാലിച്ചു: "സ്വയം-ഭരണം (സ്വരാജ്) നമ്മുടെ ജന്മാവകാശം ആണ്, പരദേശിയുടെ കീഴിൽ ഞങ്ങൾ സേവിക്കേണ്ടതുമില്ല (അതായത് ബ്രിട്ടീഷുകാരെ) ."
"രാജ്യത്തെയോ ജനങ്ങളുടേയോ സേവനത്തിനായുള്ള ചെലവുകൾ സമാഹരിക്കുന്നതിൽനിന്നും ഞങ്ങൾ വ്യക്തിപരമായ സമ്പത്ത് കൈയ്യടക്കില്ല."
"ഞങ്ങൾ ബ്രിട്ടീഷ് ഭരണകൂടത്തോടും രാജ്യത്തോടും ജനത്തോടും സഹകരിക്കില്ല."
വിധവകൾക്ക് വിവാഹിതരാകാമെന്ന് തെളിയിക്കാൻ ഞങ്ങൾ വിധവകളെ വിവാഹം കഴിക്കും.
" "ഞങ്ങൾ വിദേശ വസ്തുക്കൾ വാങ്ങുകയോ ഉപയോഗിക്കുകയോ ചെയ്യില്ല.
അവരുടെ ജീവിതത്തിലെ അവസാന നാളുകൾ വരെ അവർ എല്ലാ വാഗ്ദാനങ്ങളും പാലിച്ചു.
സുന്ദർ ദാസ്
മലയാള സിനിമകളിലെ ഇന്ത്യൻ ചലച്ചിത്ര സംവിധായകനാണ് സുന്ദർ ദാസ് .
ചാലക്കുടിയാണ് സ്വദേശം.
ആദ്യമായി സംവിധാനം ചെയ്ത സിനിമ സല്ലാപമാണ്.
കലാഭവൻ മണിയും, മഞ്ജു വാര്യരും മലയാാാള സിനിമയിലേക്ക് അരങ്ങേറ്റം കുറിച്ച സിനിമ കൂടിയായിരുന്നു.
10 മലയാള സിനിമകൾ അദ്ദേഹം സംവിധാനം ചെയ്തു.
സല്ലാപം , കുബേരൻ , സമ്മാനം എന്നിവയാണ് അദ്ദേഹത്തിന്റെ ജനപ്രിയ സിനിമകൾ.
മലയാള നടി മഞ്ജു വാരിയർ തന്റെ ആദ്യ ചിത്രമായ സല്ലാപം എന്ന ചിത്രത്തിലൂടെ അരങ്ങേറ്റം കുറിച്ചു.
2007 ലെ ആകാശം എന്ന ചിത്രത്തിന് ശേഷം ഇടവേള എടുത്ത അദ്ദേഹം 2013 ൽ "റെബേക്ക ഉതുപ്പ് കിഴക്കേമല" എന്ന ചിത്രത്തിലൂടെ തിരിച്ചുവന്നു.
ഭാഗിക ഫിലിമോഗ്രാഫി ഫിലിം വർഷം സല്ലാപം 1996 ദിലീപ് , മഞ്ജു വാരിയർ , മനോജ് കെ. ജയൻ കുടമാറ്റം 1997 ദിലീപ് , വിജയരാഘവൻ , മഞ്ജു വാരിയർ , മോഹിനി , ബിജു മേനോൻ സമ്മാനം 1997 മനോജ് കെ. ജയൻ , മഞ്ജു വാരിയർ , കലാഭവൻ മണി വർണക്കാഴ്ചകൾ 2000 ദിലീപ് , പൂർണിമ കഥ 2002 പൃഥ്വിരാജ് , കാവ്യ മാധവൻ , അബ്ബാസ് കുബേരൻ 2002 ദിലീപ് , സംയുക്ത വർമ്മ , കലാഭവൻ മണി , ഉമാ ശങ്കരി കണ്ണിനും കണ്ണാടിക്കും 2004 കലാഭവൻ മണി , മോണിക്ക , പ്രഭു , സിദ്ദിഖ് പൗരൻ 2005 ജയറാം , കലാഭവൻ മണി , ഗീതു മോഹൻദാസ് , റിയാസ് ഖാൻ സെൻട്രൽ ജയിലിലേക്ക് സ്വാഗതം 2016 ദിലീപ് , വേദിക പരാമർശങ്ങൾ പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് സുന്ദർ ദാസ്
സുസുക്കി സ്വിഫ്റ്റ് ഇംഗ്ലീഷ് വിലാസം https://ml.wikipedia.org/wiki/Suzuki_Swift
മാരുതി സുസുക്കിയുടെ ഒരു കാർ ബ്രാൻഡ് ആണ് സ്വിഫ്റ്റ്.
മാരുതി സുസുക്കി 2004 ലാണ്  ഈ കാർ ഇന്ത്യൻ  വിപണിയിലിറക്കിയ ഒരു കാർ ആണ് സ്വിഫ്റ്റ്.
ഇതിന്റെ ഡീസൽ മോഡൽ 2007 ലാണ് പുറത്തിറക്കിയത്.
ഇതിന്റെ പല പതിപ്പുകൾ താഴെപ്പറയുന്നവയാണ്.
ഒന്ന്, രണ്ട്, മൂന്ന് തലമുറകൾ - : ഒരു സൂപ്പർ മിനി കാർ- ആദ്യം സുസുക്കി കൾടസ് (Suzuki Cultus) എന്ന പേരിൽ ജപാനിൽ ഇറക്കി.
നാലാം തലമുറ : - സുസുക്കി ഇഗ്നിസ് എന്ന പേരിൽ വിപണിയിലിറക്കി.
ഇത് ജപ്പാന് പുറത്തും ലഭ്യമാക്കി.
അഞ്ചാം തലമുറ: ജപ്പാൻ, യൂറോപ്പ്, ഇന്ത്യ ഉൾപ്പെടെ ഏഷ്യ എന്നിവടങ്ങളിലെ വിപണിയിലിറക്കി സ്വിഫ്റ്റ് എന്ന പേരിൽ.
കനേഡിയൻ സിഫ്റ്റ്+ (Canadian Swift+): ഇത് ഇപ്പോൾ കാനഡയിൽ മാത്രം വിപണിയിലുള്ള കാർ.
ഒന്ന് , രണ്ട്, മൂന്ന് തലമുറകൾ (Cultus-based)
സ്വിഫ്റ്റ് കൾടസ് എന്ന പേരിൽ ഇറങ്ങിയ ഈ കാർ ജപ്പാൻ വിപണിയിലാണ് ലഭ്യമായിരുന്നത്.
ഇതിൽ ഉപയോഗിച്ചത് സുസുക്കി G കുടുംബത്തിലെ എൻ‌ജിനാണ്.
ഇത് ജപ്പാനു പുറത്ത് ഇത് സുസുക്കി ഫോർസ (Suzuki Forsa), സുസുക്കി ജാസ് (Suzuki Jazz)  എന്നീ പേരുകളിലാണ് വിപണിയിൽ ലഭ്യമായിരുന്നത്.
നാലാം തലമുറ (2000–2008)
നാലാം തലമുറ സ്വിഫ്റ്റ് 2000 ത്തിൽ ആണ് വിപണിയിലെത്തിയത്.
ഇത് സുസുക്കി കൾടസിന്റെ പുതിയ പതിപ്പായിരുന്നു.
ജപാനു പുറത്ത് ഇതിന്റെ പേര് സുസുകി ഇഗ്നിസ് എന്നായിരുന്നു.
അഞ്ചാം തലമുറ (2004-ഇതുവരെ)
2004 ലെ പാരീസ് ആടോ സലൂൺ എന്ന വാഹനമേളയിലാണ് അഞ്ചാം തലമുറ സ്വിഫ്റ്റ് ആദ്യമായി സുസുക്കി അവതരിപ്പിച്ചത്.
ഇതിനു മുൻപത്തെ മോഡലുകളെ അപേക്ഷിച്ച് കാതലായ മാറ്റങ്ങൾ ഈ മോഡലിൽ ഉണ്ടായിരുന്നു.
ഒരു സ്പോർടി ലുക്ക് ഉള്ള മോഡലാക്കി സ്വിഫ്റ്റിന്റെ മാറ്റിയത് അഞ്ചാം തലമുറയിലാണ്.
ഇതിന്റെ രൂപകൽപ്പന യൂറോപ്യൻ വാഹന വിപണിയുടെ സവിശേഷതകൾക്കനുസരിച്ചാണ്.
2009 Indian Suzuki Swift
ഇതിന്റെ ഡിസൈൻ പുതുക്കുന്നതിന് ഇന്ത്യയിൽ നിന്നും എൻ‌ജിനീയീർമാരെ ജപ്പാനിലേക്ക് വിളിക്കപ്പെട്ടു.
ഇന്ത്യൻ വിപണിയിലും ഈ മോഡലാണ് സിഫ്റ്റ് എന്ന പേരിൽ ഇറങ്ങിയത്.
സിഫ്റ്റ് ഡിസയർ
സ്വിഫ്റ്റിന്റെ ഒരു സെഡാൻ പതിപ്പ് സുസുക്കി പിന്നീട് ഇന്ത്യൻ വിപണിയിൽ സ്വിഫ്റ്റ് സെഡാൻ എന്ന പേരിൽ ഇറക്കി.
മാരുതി സുസുക്കിയുടെ ഏറ്റവും പുതിയ മോഡൽ 5 .45 ലക്ഷം രൂപ മുതൽ മുകളിലേയ്ക്ക് വില മതിക്കുന്നതാണ്.
സുസുക്കി സ്വിഫ്റ്റ് + (2004-ഇതുവരെ) Canadian Suzuki Swift+, based on the Daewoo Kalos .
കാനഡ വാഹന വിപണിയിലേക്ക് വേണ്ടി സുസുക്കി , ജെനറൽ മോട്ടോഴ്സുമായി സഹകരിച്ച് പുറത്തിറക്കിയ മോഡലാണ് സ്വിഫ്റ്റ്  പ്ലസ് +.
മാരുതിയുടെ കാറുകൾ
800 • ആൾട്ടോ • ഓംനി • സെൻ • സെൻ എസ്റ്റിലോ • സ്വിഫ്റ്റ് • വാഗൺ ആർ • എസ്റ്റീം • എസ്എക്സ്4 • ബലീനൊ • വേർസ • ജിപ്സി • ഗ്രാൻ‌ഡ് വിറ്റാറ
സുസുക്കി
ജപ്പാനിലെ ഒരു ബഹുരാഷ്ട്ര വാഹന നിർമ്മാണ കമ്പനിയാണ് സുസുക്കി മോട്ടോർ കോർപ്പറേഷൻ (സുസുക്കി) .
ജപ്പാനിലെത്തന്നെ ഹമാമത്സുവിലെ മിനാമി-കു ആണ് ആസ്ഥാനം.
ഫോർ വീൽ ഡ്രൈവ് വാഹനങ്ങൾ, മോട്ടോർസൈക്കിളുകൾ, ഓൾ-ടെറൈൻ വാഹനങ്ങൾ (എടിവി), ബോർഡ് മറൈൻ എഞ്ചിനുകൾ, വീൽചെയറുകൾ, ജ്വലന എഞ്ചിനുകൾ എന്നിവ സുസുക്കി നിർമ്മിക്കുന്നു.
2016 ൽ ലോകമെമ്പാടുമുള്ള ഉൽ‌പാദനത്തിന്റെ അടിസ്ഥാനത്തിൽ പതിനൊന്നാമത്തെ വലിയ വാഹന നിർമാതാവായിരുന്നു സുസുക്കി.
45,000 ത്തിലധികം ജീവനക്കാരുള്ള സുസുക്കിക്ക് 23 രാജ്യങ്ങളിലായി 35 ഉൽപാദന യൂണിറ്റുകളും 192 രാജ്യങ്ങളിൽ വിതരണക്കാരുമുണ്ട്.
ജപ്പാനിലെ മൂന്നാമത്തെ വലിയ ആഭ്യന്തര മോട്ടോർസൈക്കിൾ വിൽപ്പനക്കമ്പനി സുസുക്കിയുടേതാണ്.
ചരിത്രം സുസുക്കി കമ്പനി സ്ഥാപകനായ മിച്ചിയോ സുസുക്കി
1909 ൽ മിച്ചിയോ സുസുക്കി (1887–1982) ജപ്പാനിലെ ഹമാമത്സു എന്ന ചെറിയ കടൽത്തീര ഗ്രാമത്തിൽ സുസുക്കി ലൂം വർക്ക്സ് സ്ഥാപിച്ചതോടെയാണ് സുസുക്കിയുടെ ചരിത്രം ആരംഭിക്കുന്നത്.
ജപ്പാനിലെ സിൽക്ക് വ്യവസായങ്ങൾക്കായി നെയ്ത്ത് തറികൾ നിർമ്മിച്ചതോടെ സുസുക്കിയുടെ ബിസിനസ്സ് കുതിച്ചുയർന്നു.
1929 ൽ മിച്ചിയോ സുസുക്കി ഒരു പുതിയ തരം നെയ്ത്ത് യന്ത്രം കണ്ടുപിടിച്ചു.
അത് അദ്ദേഹം വിദേശത്തേക്ക് കയറ്റുമതി ചെയ്തു.
ആദ്യത്തെ 30 വർഷം കമ്പനി ഈ യന്ത്രങ്ങളുടെ വികസനത്തിലും ഉൽ‌പാദനത്തിലും ശ്രദ്ധ കേന്ദ്രീകരിച്ചു.
1937 ൽ നിരവധി കോം‌പാക്റ്റ് കാറുകൾ സുസുക്കി നിരത്തിലിറക്കിത്തുടങ്ങി.
ആദ്യത്തെ മോട്ടോർ വാഹനങ്ങൾക്ക് അന്നത്തെ നൂതന, ലിക്വിഡ്-കൂൾഡ്, ഫോർ-സ്ട്രോക്ക്, നാല് സിലിണ്ടർ എഞ്ചിൻ തന്നെ സുസുക്കി അവതരിപ്പിച്ചു.
1954 ആയപ്പോഴേക്കും പ്രതിമാസം 6,000 മോട്ടോർസൈക്കിളുകൾ നിർമ്മിക്കുന്ന കമ്പനിയായി സുസുക്കി മാറിയിരുന്നു.
പിന്നീട് കമ്പനിയുടെ പേര് ഔദ്യോഗികമായി "സുസുക്കി മോട്ടോർ കമ്പനി ലിമിറ്റഡ്" എന്നായി മാറ്റി.
സുസുക്കിയുടെ അനുബന്ധ കമ്പനികൾ മാരുതി സുസുകി ഇന്ത്യ ലിമിറ്റഡ് അമേരിക്കൻ സുസുക്കി മോട്ടോർ കോർപ്പറേഷൻ പാകിസ്താൻ സുസുക്കി മോട്ടോർ കമ്പനി ലിമിറ്റഡ് സുസുക്കി കാനഡ ലിമിറ്റഡ് സുസുക്കി ജിബി പി‌എൽ‌സി സുസുക്കി മോട്ടോർസൈക്കിൾ ഇന്ത്യ ലിമിറ്റഡ് ഇന്ത്യയിലെ സുസുക്കി കാർ മോഡലുകൾ (മാരുതിയുമായി ചേർന്ന്) നിലവിൽ 14 കാറുകളാണ് മാരുതിയുമായി ചേർന്ന് സുസുക്കി ഇന്ത്യയിൽ പുറത്തിറക്കുന്നത് .
ആൾട്ടോ ഈക്കോ സെലറിയോ S-PRESSO വാഗൺ ആർ ഇഗ്നിസ് സ്വിഫ്റ്റ് ബലെനോ സ്വിഫ്റ്റ് ഡിസൈർ എർട്ടിഗ ബ്രെസ്സ സിയാസ് എസ്-ക്രോസ് സുസുക്കി XL6 ഇതും കാണുക മാരുതി 800 മാരുതി സെൻ എസ്റ്റിലോ അവലംബം
സുസ്ഥിര വാസ്തുവിദ്യ ഇംഗ്ലീഷ് വിലാസം https://ml.wikipedia.org/wiki/Sustainable_architecture
പരിസ്ഥിതി സമ്പന്ധമായ അവബോധമുള്ള രൂപകല്പനകളെ അടിസ്ഥാനമാക്കിയുള്ള ഒരു വാസ്തുവിദ്യാശാഖയാണ് സുസ്ഥിര വാസ്തുവിദ്യ ( ഇംഗ്ലീഷിൽ : Sustainable architecture ).
സുസ്ഥിരത എന്ന ആശയത്തിലധിഷ്ഠിതമായ് ഈ വാസ്തുവിദ്യാശാഖ പാരിസ്ഥിതികവും , സാമ്പത്തികവും , സാമൂഹികവുമായ കെട്ടിടനിർമ്മാണ രീതികളെ പ്രോത്സാഹിപ്പിക്കുന്നു.
മണ്ണിനെയും മരങ്ങളെയും മുറിവേൽപ്പിക്കാത്തതും പ്രകൃതിയുടെ സ്വാഭാവിക പ്രക്രിയകളെ തകിടം മറിക്കാത്തതും അതേ സമയം ആധുനിക ജീവിതരീതിയിലെ ആവശ്യങ്ങളോട്‌ മുഖം തിരിക്കാത്തതുമായ രൂപകൽപ്പനയാണ്‌ ഹരിത-സുസ്ഥിര വാസ്തുവിദ്യയുടെ മുഖമുദ്ര.
ഭൂപ്രകൃതിക്ക്‌ അനുയോജ്യമായി പരിസരത്തെയും ആവാസവ്യവസ്ഥയെയും പരമാവധി  പരിരക്ഷിച്ച്‌ കെട്ടിടങ്ങളൊരുക്കുകയും, തനത്‌ നിർമ്മാണ രീതികളെ ശാസ്ത്രീയമായ അറിവുകളുടെ വെളിച്ചത്തിൽ പുനർനിർവചിക്കുകയുമാണ്‌ ഇവിടെ ചെയ്യുന്നത്‌.
സുസ്ഥിര വാസ്തുവിദ്യ കെട്ടിടങ്ങളിലെ മെച്ചപ്പെട്ട ഊർജ്ജ - ജല കാര്യക്ഷമത ഉറപ്പുവരുത്തുകയും സുസ്ഥിര വികസനത്തിന്‌ അടിത്തറയിടുകയും ചെയ്യുന്നു.
സുസ്ഥിര ഊർജ ഉപഭോഗം
ഒരു കെട്ടിടം അതിന്റെ ജീവിതകാലയളവിൽ കാര്യക്ഷമമായ ഊർജ ഉപഭോഗം ഉറപ്പുവരുത്തുക എന്നതാണ് സുസ്ഥിര വാസ്തുവിദ്യയുടെ പ്രധാന ലക്ഷ്യങ്ങളീൽ ഒന്ന്.
ഊർജ്ജോപഭോഗം കുറയ്ക്കുന്ന വിധത്തിലുള്ളതും, നിർമിതി സ്വാഭാവിക ഊർജ്ജ സ്രോതസ്സുകളെ പരമാവധി പ്രയോജനപ്പെടുത്തുന്നതുമായ പദ്ധതി രൂപരേഖകൾ വാസ്തുശില്പികൾ മുന്നോട്ടുവെക്കുന്നു.
താപന, സംവാതന, ശീതീകരണ വ്യൂഹങ്ങളുടെ കാര്യക്ഷമത=
കെട്ടിടത്തിനകത്ത് മനുഷ്യനനുയോജിക്കുന്ന താപനില നിലനിർത്താൻ വളരെയേറെ ഊർജ്ജം ചെലവാക്കേണ്ടതായുണ്ട്.
കെട്ടിട രൂപകല്പനയിൽ ശ്രദ്ധിക്കുന്ന ചില കാര്യങ്ങൾക്ക്, ഈ ഊർജ്ജോപയോഗത്തെ ഒരു പരിധിവരെ നിയന്ത്രിക്കാൻ സാധിക്കും.
പുനരുപയോഗ ഊർജ്ജത്തിന്റെ ഉത്പാദനം സൗര പാനലുകൾ
സൗരോർജ്ജ പാനലുകൾ കെട്ടിടത്തിനാവശ്യമായ് വൈദ്യുതോർജ്ജത്തെ പ്രധാനം ചെയ്യാൻ പര്യാപ്തമായവയാണ്.
സൗരോർജ്ജ പാനലുകളുടെ വൈദ്യുതോല്പാദനം ക്രമീകരണം, കാര്യക്ഷമത, കാലാവസ്ഥ,അക്ഷാംശം എന്നിവയെ ആശ്രയിച്ചിരിക്കുന്നു.
സാധാരണയായി ഫോട്ടോവോൾട്ടായിക് പാനലുക്ലുടെ കാര്യക്ഷമത 4% മുതൽ 28% വരെയാണ്.
ഈ കുറഞ്ഞ കാര്യക്ഷമത സൗരപാനലുകൾ ഊർജ്ജോല്പാദനത്തിൽ പിന്നിലാണ് എന്ന് അർഥമാക്കുന്നില്ല.
ജർമനില്യിൽ വീടുകൾ നിർമ്മിക്കുമ്പോൾ തന്നെ സൗരപാനലുകൾ ഘടിപ്പിക്കുന്നത് സർവ്വസാധാരണമാണ്.
സൂര്യരശ്മികൾക്ക് ലംബമായിരിക്കുന്ന സൗരപാനലുകൾക്കാണ് താരതമ്യേന കൂടുതൽ വൈദ്യുതി ഉത്പാദിപ്പിക്കാൻ സാധിക്കുന്നത്.
ശൈത്യകാലത്ത് ഊർജ്ജോല്പാദനം വർദ്ധിപ്പിക്കുന്നതിനായി പാനലുകളുടെ ചരിവ് തിരശ്ചീന അക്ഷാംശം +15° യേക്കാളും കൂടുതലായി ക്രമീകരിക്കാം.
എന്നിരുന്നാലും ശരാശരി വാർഷിക ഉല്പാദനം കൂടുതലാക്കാൻ പാനലുകളുടെ ചരിവ് അക്ഷാംശത്തിന് തുല്യമാകുന്നതാണ് അഭികാമ്യം.
പവനോർജ്ജം
കാറ്റിൽനിന്നുള്ള വൈദ്യുതി പുനഃസ്ഥാപിക്കാൻ കഴിയുന്ന ഒരു ഊർജ്ജമാണ്.
ആയതിനാൽ പവനോർജ്ജത്തിന്റെ ഉപയോഗവും സുസ്ഥിരതയ്ക്ക് വഴിതുറക്കുന്നു.
വൈദ്യുതോല്പാദനത്തിനായി കാറ്റാടികൾ സ്ഥാപിക്കുമ്പോൾ നിരവധി കാര്യങ്ങൾ ശ്രദ്ധിക്കേണ്ടതായുണ്ട്.
ഉത്പാദിപ്പിക്കുന്ന ഊർജ്ജത്തിന്റെ അളവിന്റെ മാനദണ്ഡത്തിൽ ചെറിയ പവന വൈദ്യുത പദ്ധതികൾ, വലുതിനേക്കാൾ ചിലവേറിയതാണ്.
ചെറിയപദ്ധതികളിൽ ഭൂപ്രദേശത്ത് ലഭിക്കുന്ന കാറ്റിന്റെ അളവിലുള്ള വ്യതിയാനവും കാറ്റാടികളുടെ അറ്റകുറ്റപണികൾക്കുവേണ്ടി ഊർജ്ജോല്പാദനത്തിൽ നിന്നും ലഭിക്കുന്ന വരവിൽ നിന്ന്  ചെറുതല്ലാത്തൊരു തുക ചെലവാക്കേണ്ടിയും വരും കാറ്റിന്റെ വേഗത മണിക്കൂറിൽ  8കി.
മീ -ൽ എത്തുമ്പോഴാണ് വൈദ്യുതോല്പാദനം ആരംഭിക്കുന്നത്.
ഇതിൽ കുറഞ്ഞ പ്രവേഗത്തിൽ വൈദ്യുതോല്പാദനം സാധ്യമല്ല.
സുസ്ഥിര നിർമ്മാണ സാമഗ്രികൾ അവലംബം
സുസുക്കി രീതി (വിദ്യാഭ്യാസം) A group of Suzuki method students performing on violin.
സുസുക്കി രീതി അന്താരാഷ്ട്രീയമായി പ്രശസ്തമായ സംഗീത പാഠ്യപദ്ധതിയും ബോധനരീതിയും ആകുന്നു.
ജപ്പാനിലെ വയലിനിസ്റ്റ് ആയ ഷിനിച്ചി സുസുക്കി (1898–1998) ഇരുപതാം നൂറ്റാണ്ടിന്റെ മദ്ധ്യത്തിൽ നടപ്പിലാക്കിയ പാഠ്യപദ്ധതിയാണിത്.
സംഗീതം പഠിക്കാനായി ഒരു സാഹചര്യം സൃഷ്ടിക്കുവാനായി ലക്ഷ്യം വച്ചുള്ള ഈ രീതി ഒരു പ്രാദേശിക ഭാഷ പുതിയതായി പഠിക്കുവാനുള്ള സാഹചര്യം ഒരുക്കുന്നതിനു തുല്യമായാണ് രുപവത്കരിച്ചിരിക്കുന്നത്.
സുസുക്കി വിശ്വസിച്ചത് ഈ സാഹചര്യം പഠിതാവിൽ ഒരു നല്ല സദാചാരധർമ്മം വളർത്തും എന്നാണ്.
പശ്ചാത്തലം തത്ത്വശാസ്ത്രം സാങ്കേതികതന്ത്രം വ്യക്തിവൈഭവസിദ്ധി സഫല്യം വയലിൻ വയോള സെല്ലോ പിയാനോ ബാസ് ഫ്ലൂട്ട് ഗ്വിത്താർ ഇതും കാണൂ അവലംബം സ്രോതസ്സുകൾ Barber, Barbara (Autumn, 1991).
"Traditional Suzuki Teaching: A Comparison".
American String Teacher .
Bradley, Jane (Spring 2005).
"When to Twinkle – Are Children Ever Too Young?".
American Suzuki Journal Vol.
33, #3, p53 .
Campell, Don.
The Mozart Effect for Children .
Harper Collins Publishers, Inc., New York, NY, 2000, ISBN 0-380-97782-6 0-380-97782-6 Hermann, Evelyn.
Shinichi Suzuki: The Man and his Philosophy .
Warner Brothers Publications, 1981, ISBN 0-87487-589-7 0-87487-589-7.